Fis-17 ta' Lulju, il-Kunsill adotta deċiżjoni li taċċetta f'isem l-Unjoni Ewropea emenda għall-Protokoll ta' Gothenburg tal-1999 biex jitnaqqsu globalment l-emissjonijiet ta' sustanzi li jniġġsu l-arja . L-UE issa tinsab lesta li taċċetta formalment l-emenda L-emenda ssaħħaħ id-dispożizzjonijiet li jinsabu fit-test oriġinali tal-protokoll u l-annessi tiegħu bil-għan li ttejjeb fit-tul il- protezzjoni tas-saħħa tal-bniedem u tal-ambjent minn tniġġis transkonfinali tal-arja. "Kull sena, 700 elf persuna jmutu fl-Ewropa minħabba t-tniġġis tal-arja. Jaffettwana lkoll irrispettivament mill-fruntieri. Bil-Protokoll rivedut ta' Gothenberg, l-emissjonijiet ta' sustanzi li jniġġsu l-arja ser jonqsu, u b'hekk titjieb l-arja li nieħdu kuljum. L-UE tinsab fit-triq it-tajba grazzi għad-direttiva ġdida ambizzjuża tagħna dwar il-limiti nazzjonali tal-emissjonijiet (NEC). Illum, bi pjaċir qed nerġgħu nikkonfermaw l-impenji internazzjonali tagħna." Siim Kiisler, Ministru għall-Ambjent tar-Repubblika tal-Estonja L-emenda tistabbilixxi impenji nazzjonali għat-tnaqqis tal-emissjonijiet aktar rigorużi għall- erba' sustanzi ewlenin ta' sustanzi li jniġġsu l-arja : il-kubrit (prinċipalment id-diossidu tal-kubrit), l-ossidi tan-nitroġenu, il-komposti organiċi volatili (VOC), għajr il-metan u l-ammonijaka. Dawn il-limiti tal-emissjonijiet huma stabbiliti għal kull pajjiż skont is-sustanza li tniġġes l-arja u japplikaw mill-2020 Il-ħames sustanza li tniġġes l-arja - il-materja partikolata fina - ġiet koperta għall-ewwel darba. Il-protokoll rivedut jintroduċi impenji ċari għat-tnaqqis tal-emissjonijiet għal din is-sustanza wkoll. L-emenda tmur pass 'il quddiem billi tinkorpora bħala komponent tal-materja partikolata. Dawn il-partikoli b'ħajja qasira huma kontributuri ewlenin għat-tisħin globali minħabba li għandhom is-setgħa li jaqbdu s-sħana, li hija kbira ħafna meta mqabbla ma' dik tad-diossidu tal-karbonju. Barra minn hekk, il-protokoll rivedut jaġġorna l- valuri tal-limiti tal-emissjonijiet (standards tal-emissjonijiet) għal sorsi differenti ta' sustanzi li jniġġsu l-arja: immobbli (eż. fabbriki u impjanti ta' pproċessar) u mobbli (eż. karozzi, magni mobbli li ma jintużawx fit-triq u trakters agrikoli u tal-foresti). Ġew introdotti standards ġodda dwar il-kontenut ta' komposti organiċi volatili (VOC' s) mhux tal-metan fil-prodotti L-emenda tikkompleta wkoll l- ta' rappurtar tal-partijiet rigward l-emissjonijiet ta' sustanzi li jniġġsu l-arja kif ukoll il-progress li sar fl-oqsma tat-teknoloġija u r-riċerka. L-impenji tal-UE dwar it-tnaqqis tal-emissjonijiet u l-implimentazzjoni tagħhom Skont il-protokoll rivedut, l-UE għandha tnaqqas l- emissjonijiet tagħha għall-2020 kif ġej: diossidu tal-kubrit - 59%, ossidi tan-nitroġenu - 42%, ammonijaka - 6%, komposti organiċi volatili - 28%, u materja partikolata fina - 22%. Attwalment, l-istrumenti prinċipali użati mill-UE biex timplimenta l-Protokoll ta' Gothenburg huma d-direttivi dwar il- Limiti Nazzjonali tal-Emissjonijiet (NEC) u l- Impjanti Medji tal-Kombustjoni direttiva NEC riveduta , adottata fl-2016, diġà ġiet allinjata mal-protokoll emendat billi ġew integrati r-regoli internazzjonali ġodda fil-liġi tal-UE u billi tqabblu l-impenji tat-tnaqqis tal-emissjonijiet għal kull stat membru Fid-direttiva NEC riveduta, l-UE stabbilixxiet aktar tnaqqis ambizzjuż mill-2030 'il quddiem. Il-miri tat-tnaqqis tal-UE huma kif ġej: diossidu tal-kubrit - 79%, ossidi tan-nitroġenu - 63%, ammonijaka - 19%, komposti organiċi volatili - 40%, u materja partikolata fina - 49%. Kuntest u passi li jmiss fil-livell tal-UE Il-Kummissjoni ppreżentat proposta għal deċiżjoni tal-Kunsill biex tiġi aċċettata l-emenda bħala parti mill-'Programm għal Arja Nadifa għall-Ewropa' fl-20 ta' Diċembru 2013. Madankollu, in-negozjati fil-livell tal-UE ilhom sospiżi minn dak iż-żmien minħabba r-reviżjoni tad-direttiva NEC. Wara l-adozzjoni tad-direttiva fit-8 ta' Diċembru 2016, il-Kunsill qabel dwar id-deċiżjoni fil-25 ta' April 2017 u l-Parlament Ewropew ta l-approvazzjoni tiegħu waqt il-plenarja fil-5 ta' Lulju 2017. Id-deċiżjoni tal-lum tidħol fis-seħħ immedjatament wara li tiġi adottata. L-UE issa teħtieġ li tiddepożita uffiċjalment l-istrument ta' aċċettazzjoni tal-emenda quddiem in-Nazzjonijiet Uniti. L-istati membri wkoll qed jieħdu l-passi neċessarji biex jiksbu l-approvazzjoni finali mill-parlamenti nazzjonali biex jirratifikawha. L-emenda ser tidħol fis-seħħ fid-90 jum wara r-ratifika tagħha minn żewġ terzi tal-partijiet. Sfond - Il-Protokoll ta' Gothenburg u l-Konvenzjoni LRTAP Il-Konvenzjoni dwar it-Tniġġis Transkonfinali tal-Arja fuq Distanza Twila (LRTAP) hija l-qafas internazzjonali prinċipali biex jiġi indirizzat it-tniġġis tal-arja. 51 pajjiż mill-Kummissjoni Ekonomika tan-NU għall-Ewropa (UNECE) bħala reġjun huma partijiet għall-konvenzjoni, inkluż l-istati membri kollha tal-UE. Matul l-aħħar 30 sena, 8 protokolli wessgħu l-ambitu tal-konvenzjoni biex jinkorporaw regoli aktar stretti dwar l-emissjonijiet ta' sustanzi li jniġġsu l-arja, bit-tmien wieħed ikun il-Protokoll ta' Gothenburg tal-1999. L-UE approvat dak il-protokoll f'Ġunju 2003. Fl-2012, wara negozjati twal li bdew fl-2007, intlaħaq qbil biex jiġi emendat il-Protokoll ta' Gothenburg matul it-30 sessjoni tal-Konvenzjoni LRTAP. Bl-eċċezzjoni tal-anness I rivedut, li daħal fis-seħħ fil-5 ta' Ġunju 2013, id-dispożizzjonijiet emendati l-oħra kollha kienu jeħtieġu aċċettazzjoni minn qabel mill-partijiet. id-Danimarka vvutat kontra din id-deċiżjoni tal-Kunsill. Madankollu, hija ser taċċetta l-protokoll f'isem il-pajjiż biex jinżammu l-objettivi ġenerali tal-UE dwar il-kwalità tal-arja. Ara d- dikjarazzjoni Deċiżjoni tal-Kunsill u t-test tal-Emenda għall-Protokoll ta' Gothenburg Proposta tal-Kummissjoni Sit web tal-UNECE: Il-Protokoll ta' Gothenburg u l-Konvenzjoni Direttiva riveduta dwar il-Limiti Massimi Nazzjonali tal-Emissjonijiet Il-kwalità tal-arja: ftehim dwar limiti aktar stretti għall-emissjonijiet ta' sustanzi li jniġġsu Il-pakkett għal arja nadifa: Intejbu l-kwalità tal-arja tal-Ewropa Ara l-paġna tal-laqgħa